Във връзка с постъпило уведомление за инвестиционно предложение (ИП): с вх. № ОВОС-1062/09.05.2024г.за инвестицинонно предложение (ИП): **„Разширение на дейността с добавяне на дейности с нови кодове отпадъци на съществуваща площадка №2“** в поземлени имоти (ПИ) 56784.536.1645; 56784.536.1627; 56784.536.1644, р-н Южен, бул. „Кукленско шосе” №17-Л, гр. Пловдив, община Пловдив, област Пловдив, с възложител **"ПРИРОДА КОНСУЛТ" ЕООД**, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на т.11, буква „б“ и т.11, буква „д“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 2 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000578 „Река Марица“

Копие на писмото е изпратено до Община Пловдив и Район Южен

Отговорено от РИОСВ-Пловдив на 23.05.2024г.